**A szájüreg daganatmegelőző állapotai**

* + **1. Leukoplakia.**
	+ A malignus transzformáció esélye 5-6%. Kialakulásának kedvez a dohányzás, alkoholizmus, krónikus mechanikai irritáció illetve az oralis candidiasis.
	+ **Szürkésfehér kiemelkedő plaque**-ként jelenik meg leginkább a bucca nyálkahártyáján, amit ledörzsölni nem lehet.
	+ Az oralis leukoplakiával kapcsolatban fontos, hogy a klinikai megjelenés és a szövettani kép között nincs összefüggés! A **fehér laesio** mikroszkópos diagnózisa lehet teljesen benignus hyperkeratosis, dysplasia, in situ carcinoma vagy invasiv rák.
	+ **2. Lichen ruber planus.**
	+ Orális leleteként a bucca nyálkahártyáján **faágszerű rajzolatos hyerkeratosis** jelenik meg. Jóval ritkább, mint a leukoplakia, és malignus transzformációjának esélye is csupán 1%.
	+ **3. Lupus erythematodes discoides.**
	+ Az autoimmun állapot szájüregi tünetei főleg a buccán megjelenő nyálkahártya-laesiók, melyek **fehér kiemelkedő plaque**-ként jelennek meg, centrumukban **kifekélyesedés**sel.
	+ A felszíni hám **atrophiá**s, az ulcusok hegesedéssel gyógyulnak. Talaján 0,5-2% eséllyel alakul ki laphámrák.
	+ **4. Vashiányos állapotok (sideropenia).**
	+ Rendszerint **atrophiás glossitis** jelenik meg: a nyelvhát sima, vörös és fájdalmas, az anaemia okozta hypoxia következtében a szájüregi nyálkahártya hámjának érési és differenciálódási folyamatai sérülnek.
	+ **5. Cheilitis chronica actinica.**
	+ Az alsó ajkon alakul ki fokozott napfény hatására: az ajak sápadt, ezüstszürke, a hám **sorvadt**. Kialakulhatnak **berepedés**ek, **hámfosztott terület**ek is.
	+ Az atrophiás gócokban **hyperplasia** és **hyperkeratosis** jelenik meg.